‘ફૂડ સ્ટાર્ટઅપ’ને કેવી રીતે આગળ વધારવું અને સફળ બનાવવું તે રૂચિર ‘હેલ્ધી છે’થી જ શીખ્યો, ખાણીપીણીના ધંધામાં રોજબરોજ આવતી સમસ્યાઓ અને પડકારો અંગે પણ ધંધો કર્યા પછી જ ખબર પડી. ગ્રાહકો કઇ રીતે વર્તે છે, કેવી ડીમાન્ડ કરે છે, તે તમામ બાબતો પણ જાણવા મળી. રૂચિર કહે છે, “હેલ્ધી છે વેગન મારા ઉદ્યોગસાહસિક તરીકેના સફરનો મજબૂત પાયો બની. આજથી 5-6 વર્ષ પહેલા અમદાવાદના ખાણીપીણી બજારમાં ‘મોમો’ જેવી કોઇ કેટેગરી નહોતી, ‘મોમો’ યંગ ક્રાઉડને આકર્ષે છે. મને મોમોમાં શક્યતાઓ દેખાઇ. આવનારા સમયમાં મોમો વડાપાઉ અને દાબેલીની જેમ ફાસ્ટફૂડનું સ્થાન મેળવી શકે છે તેવું મને લાગવા લાગ્યું. અને કાઉન્ટેબલ વસ્તુ હોવોથી મોમોને સેન્ટ્રલ કિચનમાં બનાવી અલગ અલગ લોકેશન્સ પર વહેંચી પણ શકાય.